Barry Manilow

Barry Manilow () er ein amerikansk songar, komponist og produsent mest kjend for låtane «I Write the Songs», «Weekend in New England», «Mandy» og «Copacabana». Han spelar òg klaverinstrument og trekkspel. 

I 1978 var fem av albuma hans på salslista samstundes. Denne rekorden har berre blitt tangert av Herb Alpert, Frank Sinatra, Michael Jackson, Bruce Springsteen og Johnny Mathis. Mellom 1974 og 1983 hadde Manilow tre singlar på toppen av Billboard-lista i USA og 25 singlar som nådde Topp 40. I 1988 skal Bob Dylan ha stoppa Barry Manilow på ein fest og sagt «Don't stop what you're doing, man. We're all inspired by you.»Patricia Butler, Barry Manilow, Omnibus Press, 2002. side 223.  (Ikkje stopp med det du driv med. Du er ein inspirasjon for oss alle.)

Han har òg produsert og arrangert songar og plater for andre artistar, som Bette Midler, Dionne Warwick og Rosemary Clooney, i tillegg til at han har skrive songar for film, musikalar og reklamar. Frå februar 2005 til 30. desember 2009 spelte han fast på Las Vegas Hilton, og spelte fleire hundre show før han gav seg ved hotellet. Sidan mars 2010 har han halde show ved Paris hotel i Las Vegas. Han har selt meir enn 80 millionar plater verda over.

Kjelder

Denne artikkelen bygger på «Barry Manilow» frå , og «Barry Manilow» frå  den 18. august 2013. 
 oppgav desse kjeldene:


Kategori:USA-amerikanske songarar
Kategori:USA-amerikanske låtskrivarar
Kategori:USA-amerikanske plateprodusentar
Kategori:Folk frå New York City
Kategori:USA-amerikanske dirigentar
Kategori:Croonerar
Kategori:USA-amerikanske dansemusikarar
Kategori:USA-amerikanske discoartistar
Kategori:USA-amerikanske musikalartistar
Kategori:USA-amerikanske softrockartistar
Kategori:Emmy-vinnarar
Kategori:Grammy-vinnarar
Kategori:USA-amerikanske jødar
Kategori:Jødiske musikarar
Kategori:Songwriters Hall of Fame
Kategori:Tony Award-vinnarar
Kategori:Plystrarar